Inger Bjørnbakken
Store norske leksikon,Sport og spill,Skisport,Alpint
Inger Bjørnbakken var en norsk alpinist som blant anna ble verdensmester i slalåm under VM i 1958 i Bad Gastein, Østerrike. Hun var deltaker i OL i 1956 og fikk en sjetteplass i slalåm. Hun deltok også i de olympiske leker i 1960.
I perioden 1956 til 1959 vant hun norgesmesterskapet sju ganger: tre gullmedaljer i slalåm, to i storslalåm, en i utfor og en i alpin kombinasjon. I Holmenkollen Kandahar vant hun slalåm-disiplinen fire ganger (1955 til 1958), utfor- og storslalåm-disiplinen i 1959 og kombinasjon-disiplinen i 1957.Bjørnbakken ble tildelt Holmenkollmedaljen, Morgenbladets gullmedalje og Sportsjournalistenes statuett i 1958.Inger Bjørnbakken representerte Bærums Skiklub. Les mer i Store norske leksikon alpint slalåm verdensmestere i alpint skisport alpint – verdensmestere alpint – norgesmestere